**ОТЧЕТ**

**ЗА ДЕЙНОСТТА НА НАРОДНО ЧИТАЛИЩЕ“ЗОРА 1930“ СЕЛО ЧЕЛНИК**

**ЗА ПЕРИОДА- 01.01.2019-31.12.2019ГОД.**

 Отчета за дейността на НЧиталище“Зора 1930“ село Челник,отчита изпълнението на дейността по Годишна програма за развитие на читалищната дейност,разработена в изпълнение на чл.26,ал.2 от ЗНЧ,културен календар и отчета за дейността му през 2019год.

**УВАЖАЕМИ ДАМИ И ГОСПОДА,**

Народно читалище“Зора 1930“ село Челник е устойчива културна институция със специфична мисия да съхранява и развива традиционните дейности на българската нация и да укрепва гражданското общество.В подкрепа на това е неговата дейност то съществува вече 90 години-юбилей,който тържествено ще отбележим през тази година.

 Измина още една година от дейността на читалището.Годината бе изпълнена с разнообразни дейности с много осъществени изяви и значима културно-масова дейност,заложени в културния календар.Целесъобразното използване на финансовите средства,в които членовете на Настоятелството работихме заедно с отговорност и всеотдайност за да утвърдим вече изградените дейности,да преосмислим приоритетите,стоящи пред читалището и неговите форми за реализация и обогатяване на годишната програма и културния календар на читалището,библиотеката.

 През 2019 година читалището осъществяваше дейността си в съгласие със своите програмни цели,заложени в Устава на читалището и ЗНЧ.Основните насоки в работата ни бяха свързани със запазване на неговия авторитет и с надграждане на дейността в читалището,поддържане на библиотеката и насърчаване към четенето,опазване и популяризиране на културното многообразие,традициите,фолклора и развитие на техния потенциал,създаване на добри условия за изява на действащите културни състави.Продължихме вече изградената екипна традиция,заедно с другите институции/кметство,клуб на пенсионера,младежка организация,представители на бизнеса и НПО/за реализиране на съвместни културни мероприятия.

В рамките на субсидирания бюджет подпомагахме и финансово обезпечавахме нормалното функциониране на творческите състави,както и положихме усилия в търсене на нови възможности за обогатяване на културния читалищен афиш.

**БИБЛИОТЕЧНО-ИНФОРМАЦИОННА ДЕЙНОСТ:**

 Най-традиционната дейност на читалището в миналото и днес се олицетворява и читалищната библиотека.Библиотечната дейност на читалището продължи в изпълнение на основните й задачи:библиотеката да работи,в съответствие с призванието си да създава връзка между хората и информация в динамиката на ежедневието и да дава свободен достъп до четене и информираност на своите потребители-деца възрастни.

 Библиотеката при читалището разполага с **фонд-5080 единици** и **69 читатели**, от които до 14 години-**14**.Посещенията-**621**,всичко заети библиотечни материали-**902**.Отчислени библиотечни материали-**270**,закупени нови книги-**41бр.**

Дейността на библиотеката е разнообразна.Целогодишно библиотекаря извършва библиографско- информационни услуги на потребителите/сканиране на статии,периодични издания,книги,изпращане на информация по електронната поща и др./Оказва се помощ при попълване на документи за кандидатстване за работа,за социални грижи,за пенсиониране и др.,принтиране на документи,тези услуги са безплатни,също така е безплатен и използването на интернет.Културно образователната дейност в библиотеката през 2019год. беше насочена към популяризирането многообразните възможности на библиотеката, целящи привличане на нови читатели,приобщаване на децата към четенето,опознаване традициите и обичаите на селото.През изминалата година бяха аранжирани много и разнообразни витрини и кътове по повод чествания,годишнини и личности,проведени уроци по родолюбие,изложби на мартеници,великденски яйца и козунаци,подвижна библиотека-гостуване с любими книги в клуба на пенсионера.В рамките на лятната детска занималня, децата се забавляваха с различни мероприятия/маратон на четенето,“Бабо разкажи ми приказка“,събиране и разучаване на местни обичаи и др./

**ЛЮБИТЕЛСКО ХУДОЖЕСТВЕННО ТВОРЧЕСТВО:**

Не по-малко важно значение заема и любителското художествено изкуство.

Важно място в културния живот заемат утвърдените културни традиции и провокирането от тях културни продукти и идеи.В изграждането на художествената продукция и нейното осъществяване участват любители-деца,младежи и възрастни,които според своите предпочитания осмислят свободното си време и същевременно създават културен продукт,който се представя в общински,регионални,национални и международни събития.

Маскарадната група“Кукери“ към читалището върви достойно по пътя на своето развитие.Групата осъществява богата творческа дейност и имат многобройни изяви,през 2019год. отлично се представиха и получиха заслужено наградите от:

-Национален кукерски празник“Кукериада“-село Чарган

-Маскараден фестивал“Кукерландия“-Ямбол

-Фестивал на маскарадните игри-Стара Загора

-Варненски карнавал

-Фестивал на маскарадните игри“Старци в Турия“

-Групата е гостувала и в села от Общината.

-В местния празник на кукерите

И още много други покани за участие,но поради липса на средства се отлагаха.

Временни самодейни художествени състави в читалището са:

ФПГ-която временно преустанови своята дейност,поради липса на самодейки.

Групата за пресъздаване на обичаи се събира само за определен период,докато трае подготовката и провеждането на проявата,после се разформират.Една част от самодейците през 2019год. вземаха участие в Панаира на траханата и кукерската трапеза в село Чарган и в Общинския празник“Модата се мени традициите остават“-Генерал Инзово.

От клуба за „Художествено слово“-участваха в митинг.зарята по повод 9 Май-ден на загиналите наши съграждани във войните.

На 8 Ноемри-Празник на селото и църквата,читалището активно се включи в провеждането на мероприятието.

През 2019год. бяха организирани изяви по различни поводи,чествания от местен характер-Бабин ден,Трифон Зарезан,Първа пролет,Осми март,Велик ден,Коледа,Нова година и др.За реализирането на инициативите се търсеше подкрепа от ръководствата на местните организации.Читалището има традиция в работата си с децата,младите и възрастни хора и това ще продължи с цел разнообразяване на техния живот.

**МАТЕРИАЛНО-ТЕХНИЧЕСКА БАЗА**

Материално-техническата база на читалището включва сграден фонд,който е общинска собственост.На този етап сградата е в не добро състояние.Основната задача през 2020год.на Общината е свързана със създаване на по-добри условия за работа на персонала,потребителите и самодейците.И тази година имаме уверението на Общината,че ще бъде извършен цялостен ремонт на сградата по спечелен проект от тяхна страна.

**ФИНАНСИРАНЕ**

Обезпечаването на дейността през 2019г. се осъществи чрез финансиране от:

-Държавна субсидия,разпределена съгласно изискванията на ЗНЧ.Субсидираната численост за читалището е 1,5 бройки.

-Други източници/наем помещения,членски внос,наем земеделска земя и дарения/

 Народно читалище“Зора 1930“ е място,където хората могат свободно да общуват с различни изкуства и да се занимават с творчество.Тук всеки може да намери път за изява и да реализира онази част от себе си,която е останала в сянка,поради обстоятелствата на живота.И нека отговорно да се справим със сериозните теми с една едничка цел да направим по-красив делника и да изпълним със съдържание празниците на местната общност.

Нека да продължим да съхраняваме с достойнство и да отбележим с гордост 90-годишния юбилей.

Сърдечно благодаря на всички редовни членове на читалището на институциите и родолюбивите българи за оказаната подкрепа.

Искам да благодаря на всички участници- самодейци,които със своя неуморен труд,творческо вдъхновение и майсторство през 2019 година достойно защитиха името Народно читалище“Зора 1930“.Специални благодарности отправям към ръководството на читалището за оказаната помощ и съдействие при решаване на различни проблеми.

**БЛАГОДАРЯ ЗА ВНИМАНИЕТО!**